cyanic-selkie/wikianc huggingface dataset:
Percy Harvin
Sophomore-sesongen
Harvin startet 2007-sesongen som startende receiver for Gators. I sesongåpningskampen, en 49–3 seier over Western Kentucky, hadde Harvin tre mottakelser for 53 yards og en touchdown. Uken etter mot Troy hadde han igjen tre mottakelser, for 42 yards og en touchdown, og hadde også 56 yards på fire løp. I en stor seier over Tennessee i neste kamp spilte Harvin en stor rolle, med 120 yards på fire mottakelser og 75 yards og en touchdown på løp. Mot Mississippi uken etter tok han imot 11 pasninger for 121 yards og en scoring mens Gators vant 30–24. I Gators' første nederlag i sesongen, mot Auburn, tok Harvin imot syv pasninger for 119 yards. Dette var hans tredje kamp på rad med minst 100 mottatte yards. Harvin produserte mindre i de tre neste kampene, hvor han ikke nådde 100 yards i hverken mottatte yards eller yards på løp. Den 3. november hadde han sin statistisk mest imponerende kamp sesongen i en seier over Vanderbilt, hvor han tok imot ni pasninger for 110 yards og løp 11 ganger for 113 yards og to scoringer. Etter å ha gått glipp av kamper mot South Carolina og Florida Atlantic på grunn av en bihulebetennelse returnerte Harvin med en imponerende kamp mot Florida State, hvor han fikk ballen 16 anger på bakken og løp for 157 yards og en touchdown. Gators, 9–3 i sesongen, gikk videre til Captial One Bowl i Orlando hvor de tapte 35–41 mot University of Michigan. Til tross for nederlaget hadde Harvin en imponerende kamp, hvor han tok imot ni pasninger for 77 yards og en touchdown, og også løp for 165 yards og en scoring. Ved sesongslutt hadde han 858 yards på 59 mottakelser, med fire touchdowns. Han hadde også 764 yards på 83 løp med seks touchdowns, for totalt 1 622 yards og ti touchdowns. Han ble den første mottakeren i skolens historie til å ha mer enn 1 000 yards på bakken og gjennom luften i en karriere. Han ble utpekt til All-SECs førstelag og var blant konkurrentene for Heisman-troféet i mars 2008.
Junior-sesongen
Om våren før starten av hans junior-sesong fikk Harvin operert sin høyre hæl for å fikse et problem som hadde forårsaket flere skader siden han gikk på high school. Operasjonen ble utført av Dr. Robert Anderson ved OrthoCarolina i Charlotte i Nord-Carolina. Operasjonen førte til en lengre rehabiliteringsperiode som Harvin utnyttet vel. Han hadde ikke muligheten til å delta mye i trening på banen eller på løping, og fokuserte heller på styrketrening. Han gikk opp til og satte en personlig rekord i benkpress på. Siden han hadde trent såpass mye styrke og alltid hadde vist talent som running back annonserte Floridas hovedtrener Urban Meyer at Harvins posisjon for den kommende sesongen kom til å være running back. Harvin fortsatte allikevel å stille opp som wide receiver til tider, og tilbrakte mer tid som receiver enn som running back.
Harvin var forventet å være klar til kamp for sesongåpningen mot Hawaii, men lagets leger og trenere bestemte seg for å holde ham på benken. Han fikk sin sesongdebut i en kamp mot Miami, men fikk ikke videre mye spilletid og hadde totalt 39 yards på én mottakelse og fem løp, med en touchdown på løp. Etter kampen fikk Harvin grønt lys for å spille uten å bekymre seg for den opererte hælen. Senere i sesongen pådro Harvin seg igjen en ankelskade i en kamp mot FSU 20. november, hvor han hinket av banen etter en takling og ikke kom tilbake. Skaden hindret ham fra å spille i SEC Championship-kampen 6. desember hvor Gators slo Alabama 31–20. Før BCS National Championship Game 2009 mot Oklahoma hadde Harvin 35 mottakelser for 395 yards og syv touchdowns, samt 61 løp for 538 yards og ni touchdowns. I kampen hadde han ni løp for 122 yards og en touchdown, samt fem mottakelser for 49 yards, til tross for at han spilte med en skadet ankel. Dagen etter kampen sa Meyer at Harvin hadde pådratt seg et tretthetsbrudd i høyre legg i tillegg til ankelskaden.
Den 15. januar 2009 annonserte Harvin at han skulle droppe sin gjenværende tid i college og registrere seg for NFL Draft 2009. Da Harvin fullførte sin karriere i college var han en av de mest imponerende angrepsspillerne i universitetets historie. I løpet av tre sesonger tok han imot 133 pasninger for 1 929 yards og 13 touchdowns, og løp med ballen 194 ganger for 1 852 yards og 19 touchdowns. 32 touchdowns er flest av en receiver i en karriere i universitetets historie. Han hadde i snitt 9,5 yards per carry som running back, og 11,6 yards totalt (running back, receiver, return specialist). Han var den første spilleren i universitetets historie til å ha 100 yards på løp og fra pasninger i samme kamp (mot Vanderbilt i 2007).
NFL Combine
I februar 2009 testet Harvin positivt for marijuana under NFL Combine, som skal ha ført til at noen lag strøk ham fra sine lister.
Minnesota Vikings
Den 25. april 2009 ble Harvin valt som #22 i første runde av NFL Draft 2009 av Minnesota Vikings, den fjerde wide receiveren til å bli plukket i draftet. Etter langvarige kontraktforhandlinger signerte Harvin 3. august en 5-årig kontrakt verdt $14,5 millioner, med $8,7 millioner garantert. Harvin brukte trøye #12 for Minnesota Vikings.
2009-sesongen
Harvin tok imot sin første touchdownpasning 13. september 2009 i sesongåpningen mot Cleveland Browns, fra quarterback Brett Favre. Han avsluttet sin første kamp i NFL med 36 mottatte yards og 22 yards på løp. Den 27. september hadde Harvin et 101-yard kickoff return for en tuochdown mot San Francisco 49ers. Med denne touchdownen ble Harvin den første Vikings-spilleren til å score en touchdown i alle sine tre første kamper, og den nest yngste spilleren til å returnere et avspark for en touchdown i NFLs historie (21 år og 122 dager). Den 25. oktober 2009 hadde Harvin en 88-yard kickoff return for en touchdown mot Pittsburgh Steelers. Han avsluttet seriespillet med 60 mottakelser og åtte touchdowns, hvor to kom på returns av avspark, og hadde i snitt ni yards på løp.
Den 4. januar ble Harvin lagt til spillerstallen for Pro Bowl 2010 som kick returner etter at Philadelphia Eagles' DeSean Jackson ble lagt til i stallen i to posisjoner—wide receiver og kick returner. Den 6. januar annonserte Associated Press at Harvin hadde blitt valt til AP Offensive Rookie of the Year. Harvin er den sjette Vikings-spilleren til å vinne prisen, etter Adrian Peterson (2007), Randy Moss (1998), Sammy White (1976), Chuck Foreman (1973) og Paul Flatley (1963). Den 14. januar ble han utpekt til NFL Rookie of the YEar for 2009 av Sporting News. Harvin avslo senere tilbudet om å spille i Pro Bowl.
2010-sesongen
Etter en imponerende nykommersesong i NFL ble Harvin plaget av flere perioder med sykdom. Den 30. april 2009, på vei til en minileir for Vikings' nykommere, ble Harvin syk og innlagt på sykehus i Atlanta. Han ble utskrevet dagen etter. Vikings' trener Brad Childress sa at Harvin var dehydrert og hadde et virus. Harvin deltok heller ikke i NFL Rookie Symposium 2009 på grunn av sykdom og gikk også glipp av lagets tre første treninger og to dager av treningsleiren ved Minnesota State University, Mankato. Harvin spilte heller ikke da Vikings slo Cincinnati Bengals 30–10 i uke 14 på grunn av migrene, som også hindret ham i å delta på trening uken etter. Han spilte derimot da Vikings tapte mot Chicago Bears etter overtid i uke 16, men gikk glipp av to treninger før kampen mot New Orleans Saints i sluttspillet, igjen på grunn av migrene. Den 19. august 2010 svimte han av under trening på grunn av hodepinen og ble fraktet til et lokalt sykehus i ambulanse. Han ble utskrevet dagen derpå, men deltok ikke i treningen.
2011-sesongen
I sesongåpningen mot San Diego Chargers returnerte Harvin avsparket som startet kampen 103 yards for en touchdowns, og satte en lagrekord for Vikings med sin fjerde touchdown fra kickoff returns. Den 27. november mot Atlanta Falcons returnerte Harvin et avspark 104 yards til Falcons 3-yard linje. Dette var det lengste playet uten en scoring i NFLs hsitorie, som Ameer Abdullah også oppnådde i 2015. Vikings klarte derimot ikke å score på sine neste fire plays. Harvin ledet Vikings med 87 mottakelser i sesongen. Han scoret seks touchdowns og var på den aktive spillerstallen i alle sesongens 16 kamper, for første gang i sin profesjonelle karriere.
2012-sesongen
I løpet av de første seks kampene i 2012 hadde Harvin tre kamper hvor han tok imot minst 100 yards fra pasninger. Den 6. desember ble han plassert på injured reserve med en ankelskade. Harvins sesong ble avsluttet med 62 mottakelser fra 85 pasningsforsøk, for 677 yards og tre touchdowns. Han løp for 96 yards på 22 forsøk og scoret én touchdown. Han returnerte 16 avspark for 574 yards og en touchdown.
2013-sesongen
Minnesota Vikings byttet Harvin til Seattle Seahawks 11. mars 2013 i bytte mot et pick i første runde (brukt på Xavier Rhodes og et et i syvende runde i NFL Draft 2013, samt et pick i tredje runde i 2014. Like etter at Seahawks plukket opp Harvin signerte han en 6-årig kontrakt verdt $67 millioner med $25,5 millioner garantert. Harvin valgte å bruke trøye #11, da #12 var pensjonert til ære for den 12. mann. Byttet gjenforente Harvin med offensive coordinator Darrell Bevell, quarterback Tarvaris Jackson og wide receiver Sidney Rice, som han hadde jobbet med i Minnesota.
Under offseason ble Harvin diagnostisert med brusksader i hofteleddet. Den 1. august 2013 ble han operert, og 27. august ble han plassert på Reserv/Physically Unable to Perform (PUP).
Den 11. november 2013 ble Harvin flyttet til den aktive spillerstall. Hans debut for Seahawks kom i uke 11 mot sitt gamle lag, Vikings, hvor han tok imot én pasning for 17 yards og returnerte et avspark for 58 yards. Uken etter oppstod det problemer med hans nylig opererte hofte som hindre ham fra å spille.
Etter å ha stått over NFC Championship-kampen med en hjernerystelse returnerte Harvin åpningsavsparket i andre halvdel av Super Bowl XLVIII for 87 yards og en touchdown, som hjalp Seahawks til sin første Super Bowl-seier noensinne.
Harvin ble anklaget for å ha hatt problemer med lagkamerater i garderoben mens han var i Seattle; det ble også rapportert at han i noen kamper satte seg ned og nektet å gå ut på banen igjen.
2014-sesongen
Harvin ble byttet til New York Jets 17. oktober 2014 mot et betinget pick i NFL Draft 2015. Ettersom at #11 allerede var tatt og #12 var pensjonert for Joe Namath brukte Harvin trøye #16. I sin eneste sesong med Jets tok Harvin imot 29 av 52 pasningsforsøk for 350 yards og en touchdown, og løp 110 yards på 22 forsøk. Han hadde også 20 returnerte avspark for 495 yards. Han ble frigitt 10. mars 2015 etter at laget byttet til seg Brandon Marshall.
2015-sesongen
Den 18. mars 2015 signerte Harvin en 1-årig kontrakt verdt $6 millioner med Buffalo Bills. Han ble plassert på injured reserve 7. november. Harvin avsluttet sesongen med 19 mottakelser fra 30 forsøk for 218 yards og en touchdown, og hadde 31 yards på fem løp.
2016-sesongen
Den 15. april 2016 annonserte Harvin at han skulle pensjonere seg fra NFL, da han trengte en lengre periode for restitusjon etter skade, men utelukket ikke at han kunne komme tilbake. Den 1. november 2016 signerte han en 1-årig kontrakt med Bills og returnerte fra pensjonisttilværelsen etter at Sammy Watkins og Greg Salas ble skadet.
Den 7. november 2016 spilte Harvin i sin første kamp i sesongen under en Monday Night Football-kamp mot sitt gamle lag Seattle Seahawks. Harvin begynte ikke lenge etter å slite med migrene, og ble plassert på Reserve/Non-Football Illness (NFI)-listen, som betydde en tidlig slutt på sesongen.
Den 14. mars 2017 annonserte Harvin at han skulle pensjonere seg igjen.
Sluttspill
Kilde: NFL.com
Vardø skole (Vårberget)
Vardø skole – Avdeling Vårberget er en norsk offentlig grunnskole i Vardø kommune, Finnmark fylke. Den har 120 elever i 7 skoleklasser, disse er fordelt på klassetrinn fra syvende til tiende. Den dekker derfor bare siste del av barnetrinnet.
Psenocerus
Utseende
En nokså liten, sylindrisk, matt mørkbrun trebukk, dekkvingene kan ha lyse flekker. Antennene er litt kortere enn kroppen. Hodet er forholdsvis stort, litt bredere enn pronotum, som har rundede sider og er noe innsnevret bak. Dekkvingene er parallellsidige.
Levevis
Larvene lever inne i død ved, gjerne små kvister av løvtrær. De kan også finnes inne i store urter, for eksempel arter av vortemelk-slekten. Disse artene er ikke spesialiserte og en art kan ofte utnytte flere ulike vertsplanter.
Utbredelse
Arten er utbredt i det østlige Nord-Amerika vest til Texas.
Reeta-Mari Kolkkala
Reeta-Mari Kolkkala (født 21. januar 1969) er en finsk tidligere orienteringsløper. Kolkkala er verdensmester i orientering.
Reeta-Mari Kolkkala var med på det finske laget som tok VM-gull i stafett under VM i Detmold i 1995. Under verdensmesterskapet i skotske Inverness i 1999 tok Finland sølv på stafetten med Kolkkala på laget. På hjemmebane i Tammerfors i 2001 tok Kolkkala sitt andre VM-gull i stafett. Hun tok også bronsemedalje på den klassiske distansen under dette mesterskapet.
Kolkkala tok bronsemedalje på kortdistanse under nordisk mesterskap i Skellefteå i 1995. Hun la opp orienteringskarrieren på internasjonalt nivå etter VM i Rapperswil/Jona i 2003.
Lange (etternavn)
thumb|[[Mads Johansen Lange (1807–1856) ble Konge av Bali.]] Lange er et etternavn som brukes i flere danske og norske slekter, som fotballspilleren Roger Lange (født 1969) på laget Fløya ved Tromsø og hans bror Rune Lange (født 1977) som spilte på Kvik Halden frem til han la opp i 2010. En annen kjent Lange er nobelprisvinner Christian Lous Lange fra Stavanger, men vi har også Anders Lange, Halvard Lange, Gunde Lange, Trygve de Lange, Balthazar Lange, Christian C.A. Lange og Jacob Otto Lange, mens Jessica Lange, Jacob Otto Lange, David Lange, Thor Lange og André Lange ikke er av den norske grenen. Fra Polen finnes også mange Lange, som Oskar Lange og Józef Lange. Den danske handelsmannen Mads Johansen Lange var kjent som «Kongen av Bali».
En av slektene stammer fra lagmannen Giert Lange (død 1732), Skien, som i sitt våpenskjold hadde blått skjold med en sølv langefisk. En annen av slektene stammer fra Hans Lange (1525), født i  Langenburg, og dennes etterkommer Christopher A. Lange (død 1809) som kom fra Holstein til Norge. Denne slektens våpen er skjold skrådelt i sølv og blått med i 1. felt en lange og i 2. felt en due med oljekvist i nebbet.
Slektstrær med flere kjente danske og norske slekter med navnet Lange
Fra Hans Lange (1525) født i Langenburg har vi den fra Holstein:
Stakkevollan
Stakkevollan er en bydel i Tromsø. Den ligger nordøst på Tromsøya, rundt 5 km nord for Tromsø sentrum og 2 km nord for Universitetet i Tromsø. Storparten av bebyggelsen på Stakkevollan ble bygd på 1980-tallet, og består hovedsakelig av terrasserte rekkehus.
Krisztián Kulcsár
Krisztián Kulcsár (født 28. juni 1971) er en ungarsk, profesjonell fekter, som fekter i klassen kårde. Han representerte Ungarn under Sommer-OL 2004 i Athen, der han tok sølv i lagkonkurransen. Han tok også sølv i samme konkurranse under Sommer-OL 1992 i Barcelona.
Dåpskanon
En dåpskanon er en spesiallaget kanon, beregnet til å brukes ved dåp av oljeplattformer. Problemet ved dåp av oljeplattformer er at disse vanligvis bygges på dypt vann og ikke i umiddelbar nærhet av stranden, slik at den tradisjonellele metoden for å døpe og ønske hell og lykke med en champagneflaske hengende i en snor ikke kan benyttes.
«Ammunisjonen» i dåpskanonen er to kraftige spiralfjærer som strammes og nå de utløses skytes champagneflasken mot målet, 20 - 30 meter ut fra land. Dåpskononen ble brukt ved Framnæs Mekaniske Værksted i Sandefjord og skal ha blitt brukt første gang 6. desember 1973 da oljeplattformen DB «Nordskald» ble døpt og sjøsatt. Champagnekanonen finnes i dag ved Hvalfangstmuseet i Sandefjord
Kampene i Rødenes
Kampene i Rødenes var en serie trefninger i begynnelsen av mai 1808, fra Lund i Hemnes, Aurskog-Høland til Ørje i Marker.
Bakgrunn
Den 15. april 1808 hadde den svenske 3. brigade krysset grensen fra Töcksmark og besatt østsiden av Rødenessjøen og Øymarksjøen, og med forposter langt mot sør og helt opp i Hemnes. Det ble bygget forskansninger, særlig ved Ørje, der sjefen, oberst Cederström hadde sitt hovedkvarter. Så skjedde ikke mer. Oberst Angell sier det ganske treffende: «Den (brigaden) opnaadde at leve en tid paa disse fattige grænsebygders bekostning, men ellers intet».
Den første trefningen
På det tidspunktet var prins Christian August mest opptatt av det svenske gjennombruddet ved Kongsvinger. Han var imidlertid redd 3. brigade kunne rykke nordover og falle de norske styrkene i ryggen. Han sendte derfor den 20. april to kompanier under kapteinene Heyerdahl og Zarbell mot Hemnes. Det kom snart rykter om at svenskene var på anmarsj, og Heyerdahl brøt da opp med sitt kompani og dro tilbake til Fetsund. Zarbell sto da ved passet vest for gården Lund, øst for Hemnes kirke. Zarbell rykket fram mot gården, og fant et svensk jegerkompani som ble jaget ut av stillingen, og som trakk seg nesten en halv mil tilbake til Opsal og Krok i Rødenes. Her sto de nordligste svenske stillingene.
Her var også brigadesjefen, oberst Cederström. Kompanisjefen fikk ordre om å gå tilbake og konfrontere det norske kompaniet, som var blitt stående ved Lund. Svenskene forsøkte å kaste Zarbell og hans menn ut av stillingen, men forgjeves. Da de hadde mistet en fjerdedel av styrken, måtte svenskene gi seg og gå tilbake. Så var det ingen bevegelse i stillingene på en stund. Zarbell nyttet tiden til å gjøre seg grundig kjent i trakten ned mot, og til dels bak de svenske linjene.
Kampene den 5. mai
Etter seieren ved Trangen følte Christian August at han hadde ryggen tilstrekkelig fri til å ta seg av den svenske 3. brigade. Den 4. mai ble major Andreas Samuel Krebs med tre kompanier av Jegerkorpset, fire grenaderkompanier, noen skarpskyttere, en divisjon av Akershusiske dragonregiment og noen smaalenske dragoner med dem. De gikk over Aurskog mot Hemnes for å møte Zarbell der.
Radosław Zawrotniak
Radosław Aleksander Zawrotniak (født 2. september 1981) er en polsk, profesjonell fekter, som fekter i klassen kårde. Han representerte Polen under Sommer-OL 2008 i Beijing, der han tok sølv i lagkonkurransen.
Kampene i Rødenes
Kampene den 5. mai
Samme kveld ble Zarbell og hans skarpskyttere, samt løytnant Hegge med 3. jegerkompani, sendt fram mot stillingene ved Opsal i Rødenes. Her lå 150 mann fra 1. Södermanlands bataljon bak kraftige forhugninger. Zarbell kom fram klokken fem om morgenen, og gikk på, som vanlig for ham, med dødsforakt. Men han klarte ikke alene å jage svenskene ut av stillingen Da kom Major Krebs og hovedstyrken, og jegerne under Hegge og Haxthausen jagde svenskene ut. De gikk i ny stilling ved gården Krok lenger øst. Krebs og hans menn fulgte rett etter.
Mellom Opsal og krok går Opsalelva i et trangt gjel, og Krok ligger på høyden over den. Svenskene hadde her en tilsynelatende sterk stilling, særlig på grunn av elva som syntes umulig å komme over. Men ved kaptein Butenschøns kompani var det en jeger ved navn Lars Opsal, som var født og oppvokst her. Han visste om et sted der det gikk an å komme over. Lars gikk foran, og Butenschøn og kompaniet etter, de kom over og gikk mot svenskenes høyre flanke. Dette tok litt tid, og Krebs ble utålmodig og gikk ut på veien for å se etter dem. Da begynte svenske kuler å suse rundt majoren. Han brølte da over til svenskene: Skyter så mange på bare èn mann, da? Svenskene stoppet ilden.
Resten av jegerne hadde nå kommet seg over elva, og svenskene som nå var truet fra to kanter rømte Krok og gikk i ny stilling med forhugninger ved Jåvall, omtrent en kilometer lenger sørvest. Krebs og hans menn fulgte. De ble først avvist av svenskene, men gikk på i et nytt stormangrep og tok stillingen. Svenskene prøvde så å sette seg fast ved Åseby, bare for å bli kastet ut nok en gang. Det samme fortsatte til de kom til Slupstad, omtrent 5 km fra Ørje. Der fikk svenskene forsterkninger og satt en stund før Krebs fikk kastet dem ut herfra også. Neste stopp var helt nede ved Askerud, bare en drøy kilometer nord for Ørje. Men her var de norske soldatene så utkjørt at Krebs måtte la dem få hvile.
Angrepet på Ørje bru
Samme dag fikk major Fischer, som lå ved Mysen, ordre om å gå mot stillingene ved Ørje bru. Morgenen 7. mai var han og 4. jegerkompani og to kompanier fra Nordenfjelske regiment klare. De svenske feltvaktene ble nedkjempet omgående, og de rykket fram mot et befestet brohode, som svenskene hadde anlagt på vestsiden av elva. Her sto 120 mann av Dalbataljonen. Fischer rykket så fort fram at kommandanten, kaptein Törnblad, med nød og neppe kom seg innenfor skansene. Der stoppet angrepet en liten stund mens Fischer forberedte seg på å storme stillingen. Da trakk svenskene seg ut og stakk fyr på brua. Dermed var det umulig for de norske å komme seg over, og Fischer gikk tilbake.
Etterord
Mange av soldatene, særlig av jegerne, som hadde kjempet i Rødenes fikk utmerkelser. Lars Opsal fikk den gjeveste. Det var en spesiell hederssabel med sølvhefte, som skulle gis til den mest utmerkede norske jeger. Lars’ bedrift ved Krok var nemlig langt fra den eneste gang han hadde bidratt med dristighet, mot og kunnskap i kampene.
Man må imidlertid undres over at major Krebs fikk ordre om å trekke seg tilbake. Hadde han fått anledning til å angripe svenskene nordfra den 7. mai, ville stillingen ved Ørje bru kommet under angrep fra to kanter, og den hadde ganske sikkert falt. Noe sikkert svar på dette vil vi nok aldri få.
Litteratur
Henrik Angell: Syv-aars-krigen for 17. mai 1807 – 1814. Kristiania 1914 s. 83-84, 117-25. Les i fulltekst på NBdigital
The Masters Tournament 1939
The Masters Tournament 1939 ble arrangert på Augusta National Golf Club i Augusta, Georgia i USA i 1939.
Port Nelson (Manitoba)
Tidlig historie
Port Nelson fikk navn av Thomas Button som overvintret der i 1612. Den 15. august 1612 da kaptein Thomas Button lette etter en havn på vestkysten av Hudsonbukta hvor han kunne få reparert skader som båten hadde fått i en kraftig storm fant han munningen av en stor elv som han kalte Port Nelson, etter navnet til kapteinen på sitt skip. Kapteinen ble gravlagt der.
I mer enn hundre år hadde havnen i gjennomsnitt anløp av to til fire seilskuter, ofte ledsaget av krigsskip som årlig hadde seilt fra Europa og Nord-Amerika til Port Nelson, eller andre havner i Hudsonbukta og vendte tilbake med last via denne eneste tilgjengelige ruten via Hudsonstredet.
Sohland am Rotstein
Sohland am Rotstein er en tidligere kommune i Landkreis Görlitz i Direktionsbezirk Dresden i Fristaten Sachsen. Kommunen var en del av forvaltningsfellesskapet Reichenbach og har 1 387 innbyggere (31. desember 2008).
Port Nelson (Manitoba)
1900-tallet, velstand og forfall
Tidlig på 1900-tallet så Canadas regjering nødvendigheten av en stor havn i Hudsonbukta for å kunne betjene båter som fraktet korn fra det sentrale Canada. I 1912 ble Port Nelson valgt framfor Churhill (ved munningen av Churchill-elva) til å bli endepunktet for Hudson Bay-jernbanen, byggearbeider som allerede var igangsatt fra The Pas i 1910.
Da Canada kom med i første verdenskrig ble det samtidig knapphet på materialer og arbeidskraft og langt mer merkbart fravær av politisk og finansiell støtte. Prosjektet fortsatte noen få år frem til 1918 da alt arbeide stanset opp og stedet ble forlatt. Hele prosjektet ble sterk kritisert av politikere og media (det ble kalt for en «kjempe tabbe»), og også prosjektets sjefingeniør fikk gjennomgå. Hudson Bay-jernbanen nådde aldri Port Nelson og sporene forlatt frem til 1927 da Churchill ble valgt som det nordlige endepunkt. Byggearbeidene ble gjenopptatt og ferdigstilt i 1929. Et skipsvrak ligger nå i havnen på.
Sohland am Rotstein
Sohland am Rotstein er et klassisk langtrukken skogslandsby, ved foten av det markante fjellet Rotstein (455 meter over havet), som strekker seg om lag 8 km langs elven Schwarzen Schöps. Landsbyen ligger om lag 5 km øst for Löbau og omkring 10 km vest for Görlitz.
Bundesstraße 6 og banestrekningen Dresden–Görlitz går gjennom kommunen, med de neste jernbanestasjonene i Reichenbach og Zoblitz. Bundesautobahn 4 går nord for kommunen og går gjennom Weißenberg. Landsbygaten ble bygd i 1846.
Sohland am Rotstein var en kommune i Kreis Görlitz fra 1952 til 1990, og i Landkreis Görlitz fra 1990 til 1994. Fra 1. august 1994 frem til 1. august 2008 var kommunen innlemmet i Niederschlesischer Oberlausitzkreis, og siden 1. august 2008 har kommunen vært en del av Landkreis Görlitz.
Kommunen ble 1. januar 2014 innlemmet i nabokommunen Rechenbach gjennom en kommunesammenslåing.
Triin Ojaste
Triin Ojaste (født 14. mars 1990 i Rakvere) er en estisk langrennsløper.
Sohland am Rotstein
Bilder
<Gallery> File:Sohland-am-Rotstein-09-IV-2007-0966.jpg|Jernbaneviadukt i Sohland am Rotstein File:Reichenbach Sohland Schloss.jpg|Sohland slott File:Reichenbach Sohland Muehle am Mittelgut.jpg|Hollendervindmøllen ved Mittelgut i Sohland am Rotstein
Triin Ojaste
Hun debuterte i verdenscupen i langrenn 29. november 2008, og hennes beste individuelle verdenscup-plassering er en 23.-plass i sprint fristil fra 2009.
Ojaste representerte Estland under Vinter-OL 2010 og 2014.
OL-resultater
Vancouver 2010
Ban Zhao
Ban Zhao (tradisjonell kinesisk: 班昭, pinyin: Bān Zhāo, født 45? i Anling i Shaanxi i Kina, død 116?) var en kinesisk hoffdame, forfatter og historiker som i år 111 ferdigstilte Hanshu, en historikekrønike i 100 kapittel om Det vestre hanriket.
Ban Zhao var datter av historikeren Ban Biao, som var den som påbegynte arbeidet med Hanshu innen han døde. Ban Zhao er den første kjente kvinnelige kinesiske historikeren.
Jung Jin-sun
Jung Jin-sun (født 24. januar 1984) er en sørkoreansk, profesjonell fekter, som fekter i klassen kårde. Han representerte Sør-Korea i kårde under sommer-OL 2008 i Beijing, der han ble slått ut i andre runde. I samme gren under sommer-OL 2012 i London tok han bronse.
Paramollicia
Paramollicia er en slekt innenfor familien Halocyprididae - som igjen er den ene av to familier av underordenen Halocypridina, ordenen Halocyprida innenfor gruppen Myodocopa, en gruppe muslingkreps som er små krepsdyr.
Gruppen har 4 - 7 beskrevne arter. Individene er små og lever i saltvann. For artenes morfologi og kjennetegn, se artikkelen om familien Halocyprididae. G. W. Müller oppdaget enkelte av artene som følge av Belgica-ekspedisjonen.
Taksonomisk plassering av gruppen
Taksonomien til muslingkrepsene er omstridt og inneholder vanskelig systamiserte grupper. Det er generelt omstridt å fin-inndele organismer taksonomisk. Skillene mellom de ulike gruppene av muslingkreps er usikre, og stort sett basert på morfologi snarere enn molekylær analyse. En moderne oppdatering som angis her, følger stort sett oppdelingen i Catalogue of Life:, mens detaljene, slektene og artene her følger WoRMS-databasen.
Gerek Meinhardt
Gerek Lin Meinhardt (født 27. juli 1990) er en amerikansk, profesjonell fekter, som fekter i klassen florett. Han representerte USA under Sommer-OL 2008 i Beijing, der han ble slått ut i andre runde.
Under Sommer-OL 2020 i Tokyo som ble arrangert i 2021 ble han utslått i andre runde i den individuelle konkurransen. Han tok senere bronse i lagkonkurransen.
Trypobius
Trypobius er en slekt av stumpbiller.
Utbredelse
Slekten er utbredt i Vest- og Sentral-Afrika (Elfenbeinskysten, Ghana, Kamerun, Ekvatorial-Guinea, Gabon, Republikken Kongo, den Demokratiske republikken Kongo).
Burj Qatar
Burj Qatar er en 232 meter høy kontorbygning langs Corniche i West Bay i Qatars hovedstad Doha. Den ble påbegynt i 2006 og sto ferdig i 2010. Bygningen har 44 etasjer. Den spesielle, butte formen gjør den til en av de mest iøynefallende bygningene i Dohas skyline. Fasaden er av stål og betong. Diameteren til det sylindriske tårnet er 45 meter.
Pacrillum
Pacrillum er en slekt av biller som hører til familien vannkjær (Hydrophilidae).
Utseende
Små (ca. 1,5 millimeter), bredt ovale, hvelvede, rødlige til mørkbrune vannkjær. Oversiden er fint og jevnt punktert og nokså blank.
Levevis
Artene kan finnes mellom løvstrø eller ved bredden av dammer og bekker.
Bas Verwijlen
Bas Verwijlen (født 1. oktober 1983) er en nederlandsk, profesjonell fekter, som fekter i klassen kårde. Han representerte Nederland under Sommer-OL 2008 i Beijing, der han ble slått ut i første runde.
Pacrillum
Utbredelse
Slekten er utbredt i Asia (Nepal, Kina, Japan, Filippinene).
Bas Verwijlen
Under Sommer-OL 2020 i Tokyo som ble arrangert i 2021 ble han utslått i åttendedelsfinalen i den individuelle konkurransen.
Frank Lubin
Frank John Lubin (litauisk: Pranas Lubinas, født 7. januar 1910 i Los Angeles, California død 8. juli 1999) var en amerikansk basketballspiller som deltok i de olympiske leker 1936 i Berlin.
Lubin ble olympiske mester i basketball under OL 1936 i Berlin. Han var med på det amerikanske laget som vant basketturneringen. Det var første gang som basketball var olympisk sport. Tjuetre lag deltok i turneringen som ble avviklet i perioden 7. og 14. august 1936. I finalen vant USA med 19-8 over Canada. Lubin hadde litauiske foreldre og han ble europamester i basketball i 1939 i Kaunas.
Anthem
Anthem (av gresk antifona) er en sangform som opprinnelig ble brukt om en hymne sunget som vekselsang (antifoni) mellom to kor. Sangformen er en mellomting mellom kantate og motett.
DS «Barfond»
DS «Barfond» var et lasteskip bygget ved Fredrikstad Mekaniske Verksted med byggenummer 120. Skipet ble overlevert som «Bravo» til skipsreder Fred. Olsen i Kristiania i juli 1908. Solgt til Sigval Bergesen i 1916.
Anthem
I moderne engelsk blir anthem vanligvis brukt om vokal kirkemusikk der ordene er hentet fra Bibelen.
Nastassia Kinnunen
Nastassia Kinnunen (tidligere Anastasija Viktarawna Dubarezava belarusisk: Анастасія Віктараўна Дубарэзава; russisk: Анастасия Дуборезова; født 14. mars 1985) er en finsk, tidligere belarusisk, langrennsløper og skiskytter.
Hun debuterte i verdenscupen i langrenn 28. oktober 2007, og hennes beste individuelle verdenscup-plassering er en 36.-plass i sprint fristil fra 2009.
Dubarezava representerte Belarus under Vinter-OL 2010 i langrenn, i 2014 i skiskyting. Hun representerte Finland i VM i skiskyting 2021 i Pokljuka og i Vinter-OL 2022 i Beijing.
OL-resultater
Vancouver 2010
Harry Potter og de vises stein (film)
Harry Potter og de vises stein (originaltittel: Harry Potter and the Philosopher's Stone) er en britisk-amerikansk eventyrfilm fra 2001 basert J.K. Rowling eventyrroman med samme tittel. Rollen som Harry Potter spilles av Daniel Radcliffe, mens andre sentrale roller spilles av Emma Watson, Rupert Grint og Richard Harris. Regi er ved Chris Columbus. Dette er den første av i alt åtte filmer om Harry Potter.
Filmen ble svært populær og endte opp som den mest innbringende filmen i 2001, både på verdensbasis og i USA (tett fulgt av den første filmen om Ringenes herre).
Om filmen
Mye av filmen ble innspilt på location ved Alnwick Castle i Northumberland, England. Det gjelder særlig scenene som skulle forestille Hogwarts, men også scener fra Divinity School i Oxford, Duke Humfrey's Library i Oxford og Gloucester Cathedral ble benyttet. I tillegg ble en betydelig del innspilt i Leavesden Film Studios.
Filmanmelderne
Filmen ble godt mottatt av kritikerne, noe som gjenspeiles i at den har fått 80 % på Rotten Tomatoes og 64 % på Metacritic. Den amerikanske filmanmelderen Roger Ebert gav den toppkarakter og sammenlignet den med eventyrfilmer som The Wizard of Oz, Willy Wonka and the Chocolate Factory, Star Wars og E.T.
Filmguiden og CINERAMA gav den terningkast seks, mens Aftenposten, NRKs Filmpolitiet, FilmMagasinet, Bergenpuls, og VG gav den fem. Dagbladets anmelder gav den terningkast fire.
Publikum
Den ble svært populær hos publikum og endte opp som den mest innbringende filmen for filmåret 2001, både på verdensbasis og i USA (tett fulgt av den første filmen om Ringenes herre). Den innbrakte drøyt $974 millioner på verdensbasis (over 8 mrd. kroner), hvorav $317 millioner i USA, $153 millioner i Japan, $91 millioner i Storbritannia, $68 millioner i Tyskland, $48 millioner i Frankrike og 6,8 millioner i Norge (nærmere 60 millioner kroner). Den ble sett av nesten 850 000 på norske kinoer.
Norske stemmer
(På DVD-utgivelsen)
Endringer fra boken
Det er forskjeller mellom filmen og boken, og noen av disse er mer fremstående enn andre. Noen av disse inkluderer:
Trangen
Trangen er et daldrag mellom Kjellåsen og Butteråsen i Åsnes kommune, Solør i Innlandet. Stedet er kjent for kampene her i krigen mot svenskene i 1809.
Gjennom Trangen gikk et far av de vinterveiene som kom østfra Finnskogen ned mot bygda i Åsnes. Her kom den 25. april 1808 en bataljon svenske soldater under ledelse av oberst Gahn. De gikk i et norsk bakhold og hele den svenske styrken måtte etter en kort, men dramatisk kamp overgi seg.
Navnet
Navnet er bestemt form av trong 'bergpass, trang sti, snevring'. (Opprinnelig bygdeuttale var ['trången]).
Willem de Vlamingh
Willem Hesselsz de Vlamingh (født 28. november 1640 i Oost-Vlieland, død i 1698 eller senere) var en nederlandsk kaptein som utforsket den sørvestlige kysten av Australia (daværende Ny Holland) sent på 1600-tallet.
Vlamingh ble ansatt i VOC (Det nederlandske ostindiske kompani) i 1688 og gjorde sin første reise til Batavia samme år. Under hans andre reise, i 1694, fikk han i oppdrag å lete etter «Ridderschap van Holland», et VOC skip som var savnet i området rund Ny Holland to år tidligere. Han hadde tre skip under sin kommando, fregatten «De Geelvink» som ble ført av han selv, en hooker «De Nijptang» ført av kaptein Gerrit Collaert og en galiot «Weseltje» ført av hans sønn Joshua de Vlamingh. Ekspedisjonen forlot Amsterdam 2. mai 1696.
Han returnerte til Amsterdam 16. august 1698. Han hadde sent en boks i forveien til Nicolaes Witsen med sjøskjell, frukt og vekster fra Ny Holland, samt elleve tegninger som Victor Victorsz hadde tegnet under ekspedisjonen. Han hadde også sendt noen svartsvaner, men disse døde under overfarten.
Alison Dunlap
Alison Dunlap (født 27. juli 1969) er en amerikansk terrengsyklist.
Dicronocephalus dabryi
Dicronocephalus dabryi er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (17-27 millimeter), grått bestøvet gullbasse, bunnfargen er svart. Den svarte grunnfargen er sylnlig på det meste av hodet, på to brede lengdestriper på pronotum og på tre flekker som står på en rekke fra "skuldrene" og bakover på dekkvingene. På hodet har hannene to nokså lange, krumme, forgrenede horn som ligner mye på et hjortegevir. Pronotum er ovalt (avrundede bakhjørner). Beina, særlig forbeina, er lange. Beina er mørkbrune til svarte.
Levevis
Larvene utvikler seg i jorda. Hunnen samler friske blader, som hun ruller sammen, legger et egg på og begraver. Hannenes forlengede forbein og horn tyder på at de kjemper om hunnene.
Utbredelse
Arten er utbredt i Kina (Yunnan) og Tibet.
Systematisk plassering
Navnet har vanligvis vært stavet Dicranocephalus, men dette navnet er opptatt av tegeslekten Dicranocephalus Hahn, 1826 (Coreidae).
Alexander Straub
Alexander Straub (født 14. oktober 1983 i Geislingen an der Steige i Tyskland) er en tysk stavhopper. Hans fremste medalje til nå er bronse ved VM i friidrett innendørs 2010.
Internasjonalt
I 2009 deltok han i to store mesterskap. I mars deltok han i EM i friidrett innendørs 2009 i Torino, der han fikk bronse bak Renaud Lavillenie og Pavel Gerasimov. I august var det VM i friidrett 2009 i Berlin, der han kom på 7.-plass med 5,65.
Året etter vant han bronse ved VM i friidrett innendørs i Doha i Qatar. Steve Hooker vant gullet med ny mesterskapsrekord på 6,01, og Malte Mohr tok sølvet.
Dicronocephalus bourgoini
Dicronocephalus bourgoini er en bille som hører til gruppen gullbasser (Cetoniinae) i gruppen skarabider (Scarabaeoidea).
Utseende
En middelsstor (20-30 millimeter), grågult bestøvet gullbasse, bunnfargen er brunrød til svart. Den mørke grunnfargen er synlig på en midtstripe på hodet, på to smale lengdestriper på den fremre delen av pronotum og på smale flekker ved "skuldrene" og spissen på dekkvingene. På hodet har hannene to nokså lange, krumme, forgrenede horn som ligner mye på et hjortegevir. Pronotum er ovalt (avrundede bakhjørner). Beina, særlig forbeina, er lange. Beina er brunrøde.
Levevis
Larvene utvikler seg i jorda. Hunnen samler friske blader, som hun ruller sammen, legger et egg på og begraver. Hannenes forlengede forbein og horn tyder på at de kjemper om hunnene.
Utbredelse
Arten er utbredt på Taiwan.
Systematisk plassering
Navnet har vanligvis vært stavet Dicranocephalus, men dette navnet er opptatt av tegeslekten Dicranocephalus Hahn, 1826 (Coreidae). Arten blir ofte plassert som en underart av Dicronocephalus wallichi.
Stig Aasvik
Stig Aasvik (født 16. mars 1970 i Tønsberg) er en norsk forfatter som bor i Oslo. Han vokste opp i Horten og Åsgårdstrand. Han har utgitt åtte romaner, og ble tildelt Vestfolds Litteraturpris i 2018.
Lars Eide
Lars Andersen Eide (født 11. november 1856 i Hemne, død 1. mars 1923 på Nøtterøy) var en norsk stortingsmann, emissær for indre- og ytremisjonen og gårdbruker. Han var stortingsmann for Søndre Trondhjems amt (Sør-Trøndelag) fra 1907 til 1909, som representant for Høyre.
Liv og virke
Han vokste opp i Eidsgrenda i Hemne. Foreldrene var Anders Pedersen Eide og Magnhild Larsdatter Sødal. Han forpaktet og senere eide en gård ved Kristiansund. Han var en tid gårdbruker i Orkdal, der han giftet seg med Marta Olsdatter Forve, og på flere steder i Hemne prestegjeld.
Lars Eide var kommunepolitiker i Hemne. Ved stortingsvalget i 1906 stilte han som Samlingspartiets kandidat i Indre Fosen valgkrets i Søndre Trondhjems amt. Han fikk støtte fra den kristne lekmannsbevegelsen og avholdsbevegelsen. Lars Eides kirkepolitiske syn sammenfalt med mindretallet i kirkekommisjonen av 1908, som ønsket Den norske kirke som en «fri folkekirke». I annen valgomgang ble Eide overraskende valgt foran sittende stortingsmann Jakob T. Hoff med bare 7 stemmers overvekt. Venstre krevde omvalg, og i det store mobiliseringsvalget som fulgte, ble Eide valgt med 166 stemmers overvekt. Eide satt i Stortingets kirkekomité. I 1909 var Samlingspartiet splittet i Høyre og Frisinnede Venstre, og bestrebelsene for valgsamarbeid førte ikke frem. Ettersom både Eide og Johan Andreas Johansen opprettholdt sine kandidatur i annen valgomgang, ble Jakob T. Hoff valgt.
Han ble enkemann i 1905, og i 1909 giftet han seg på nytt med Anlaug Sveinungsdatter Flåten fra Lisleherad i Telemark.
Fra 1916 til 1918 eide han gården Nedre Forbord i Malvik. I 1918 kjøpte han Øvre Sem på Nøtterøy. Han påtok seg også verv i menighetsråd og misjonslag der. Lars Eide døde i 1923, og hans enke solgte gården.
Berlin-Charlottenburg stasjon
Charlottenburg er en S-banestasjon i Charlottenburg i Berlin. Den ble åpnet i 1882 som det vestlige endepunktet på Berliner Stadtbahn og blir betjent av S-bane- og regionaltrafikk.
Andrea Cassarà
Andrea Cassarà (født 3. januar 1984) er en italiensk, profesjonell fekter, som fekter i klassen florett. Han representerte Italia under Sommer-OL 2004 i Athen, der han ble olympisk mester individuelt.
Under Sommer-OL 2020 i Tokyo som ble arrangert i 2021 ble han utslått i åttendedelsfinalen i den individuelle konkurransen.
Jernbanekommisjonen
Den kongelige Jernbanekommisjonen ble nedsatt 16. juni 1845 av statsråd Fredrik Stang for å utrede «et Communicationsanlæg kan istandbringes til Forbindelse mellom Christiania, Øieren og Mjøsen». Med var amtmann Erik Røring Møinichen, oberst Balthazar Nicolai Garben, professor Anton Martin Schweigaard, ingeniørløytnant Georg Ræder og grosserer Hans Gulbranson. Den underkjente først en utredning fra den engelske Robert Stephenson som ville bygge og drive, men la Norge betale 1/3 av totalkostnadene på 1,9 millioner spesiedaler. I stedet ville kommisjonen heller for at landet skulle bygge selv, men utbygging ble utsatt grunnet internasjonal usikkerhet og lånebetingelsene. I 1875 foreslo den utbygging til Valdres. Med var Ole Jacob Broch leder og Carsten Smith (1817-1884). Den fremla jernbaneplanen av 1923. En ny jernbanekommisjon av 1949, ledet av Sverre Johan Iversen, la frem sin innstilling i 1953. Her var Fridtjov Isachsen med.
Salvatore Sanzo
Salvatore Sanzo (født 26. november 1975) er en italiensk, profesjonell fekter, som fekter i klassen florett. Han representerte Italia under Sommer-OL 2008 i Beijing, der han tok bronsen. Han har også gull og sølv fra Sommer-OL 2004, og bronse fra Sommer-OL 2000.
Sławomir Mocek
Slawomir Marcin Mocek (født 27. oktober 1976) er en polsk, profesjonell fekter, som fekter i klassen florett. Han representerte Polen under Sommer-OL 2008 i Beijing, der han ble slått ut i andre runde.
Lea Zahoui Blavo
Lea Zahoui Blavo (født 19. april 1975) er en ivoriansk judoka.
Hun representerte Elfenbenskysten under Sommer-OL 2000 i Sydney, der hun ble utslått i åttendedelsfinalen.
Heterotopi
Heterotopia (gresk:andre rom) er et begrep den franske filosofen Michel Foucault (1926–1984) presenterte i artikkelen "Des Espaces Autres" (Of Other Places – Heterotopias)i 1967 for å beskrive marginale rom i moderniteten. Artikkelen ble først publisert i 1984, samme året som Foucault døde. Heterotopia beskriver rom og steder som fungerer under ikke-hegemoniske forhold. Disse stedene er okkupert av ’det andre’, de er verken her eller der og kan virke både fysiske og psykiske på samme tid. Faktorer som omhandler liv og død og himmelske fenomener i rommet og med tanke på personers tro og viten, har vært med å forme vår historie fra fortiden som var mere religiøs og opptatt av sjel og evig liv til et mere verdslig syn på for eksempel død. Distanseringen av religiøse dogmer og spørsmål til et mer ateistisk verdenssyn har forandret viktige arenaer som var viktige rom for befolkningen. Michel Foucault beskriver også av-helligelsen(verdsliggjøringen) av de forskjellige rommene befolkningen oppholdt seg i og som de fremdeles holder som viktige; for eksempelforskjellen mellom det private og det offentlige rom og andre oppholdssteder som har demografisk betydning over en viss tids periode.
Foucault berører også temaer som at vi ikke lever i et tomrom av et rom men befinner oss i et myldrende univers som består av alt fra tekniske framskritt og tanker rundt vår eksistens. Foucault påstår at vår bekymring ikke bør dreie seg så mye om tid eller historie, men rom, fordi rommet kan være med på å tolke tiden. Foucault mener at vi i nyere tid har avmystifisert mange rom i vår søken og iver etter verifiserbar vitenskap. Vitenskapen har ikke bidratt til å utvide rommet, men forminsket det. Hans påstand er at enkelte rom er særlig interessante fordi de viser seg å stå i relasjon med alle andre rom.
For å anskueliggjøre heterotopia konstrasterte Foucault utopia og heterotopia med speilet som illustrasjon. Foucault hevdet at utopiene representerte samfunnet i sin perfekte form, speilvendt, men utopiene er ikke virkelige rom. Imidlertid hevdet han at det i alle kulturer sannsynligvis eksisterte virkelige rom (counter-sites) hvor en utspilt (enacted)utopia med alle virkelige plasser som finnes og som er samtidig representert, bestrides og vendes opp ned på. Foucault hevdet at speilet representerte utopias og heterotopias delte erfaring. Speilet er imidlertid også heterotopia fordi det eksisterer i virkeligheten og fordi det gjør det stedet som jeg inntar i det øyeblikket når jeg ser på meg selv i speilet absolutt virkelig og samtidig absolutt uvirkelig. Slik er heterotopia,ifølge Foucault, både virkelig og uvirkelig på engang. Heterotopia kan på denne måten posisjonere seg på flere steder samtidig, steder som i seg selv er uforenlige; den kan være både åpen og lukket, isolert og gjennomtrengbar.
Foucault har seks forskjellige prinsipper som beskriver heterotopia, og han skiller mellom to hovedtyper av heterotopia:
Første prinsipp: "Heterotopia of crisis" (kriseheterotopia): privilegerte, hellige, forbudte rom, reservert for mennesker i en slags krisetilstand: for eksempel tenåringer, menstruerende og gravide kvinner, de eldre. Kriseheterotopia er forsvinnende i dagens samfunn med unntak som for eksempel kostskole og militærtjeneste. "Heterotopia of deviation" (avviks-heterotopia):rom hvor de som i sin atferd avviker fra den gjengse norm plasseres (fengsel, psykiatrisk sykehus). Foucault nevnte aldershjemmet i spenningsfeltet mellom kriseheterotpia og avviksheterotpia: som krise og som avvik i det moderne samfunn. Avviksheterotopia har i det alt vesentlige overtatt etter kriseheterotopia.
Annet prinsipp: Enhver heterotopia har en bestemt funksjon avhengig av sin kulturelle kontekst. Foucaults eksempel er kirkegården og flytting av den fra senter til periferi (fra byens hjerte – ved kirken; til byens utkant)i sekulariseringens tid. Døden ble individualisert og tabuisert. Kirkegården representerte ikke lenger det hellige og udødelige byens hjerte, men det andre rommet hvor hver familie for seg disponerte sitt eget mørke hvilested.
Tredje prinsipp: Heterotopien kan sidestille rom som i utgangspunktet ikke er forenlige. Som eksempel bruker Foucault teateret med alle der ulike rom som kan vises på samme scene, kino og østens tradisjonelle hager.
Fjerde prinsipp: Heterotopier er knyttet til tid på en slik måte at der tidsoppfatningen må endres, der virker heterotopien. Feks. museer og bibliotek, der historien er samlet opp og fanget på et sted.
Femte prinsipp: Heterotopier er lukkede eller åpne. Det gjør dem gjennomsiktige og isolerte på samme tid. Man kan være tvunget dit eller aktivt ha gjort noe for å komme dit.
Sjette prinsipp: Heterotopias omfattende funksjon i relasjon til all plass som er igjen uten for dem utfolder seg mellom to akser: "Heterotopia of illusion" (illusorisk heterotopia) er et rom som blottstiller alt virkelig rom, alt rom hvor menneskers liv blir delt opp, som enda mer illusorisk. Som eksempel har Foucault bordellet. "Heterotopia of compensation" (kompenserende heterotopia) er et "perfekt" organisert rom. Foucault nevner jesuittkolonier i Sør-Amerika som eksempel. Utopi er en ide eller et bilde som ikke er virkelig, en slags opphøyd versjon av virkeligheten. Som i Thomas Moores Utopia. Foucault bruker begrepet Heterotopi for å beskrive flere lag av mening eller forhold til andre rom enn det som er åpenbart. Heterotopi er kontrasten til utopi i at det kan være virkelige steder innebygget i samfunnets fundament, men allikevel utenfor samfunnet. Det er ikke-steder.
Heterotopi begrepet har og blitt brukt for å beskrive steder som til forskjell fra utopier virkelig har eksistert, men som innehar en spesiell status i rommet og i bevisstheten- og er ulikt fra hverdagens livsrom gjennom ett slags moderne "rites de passages"(overgangsrite – feks pubertet), en analyse som har blitt brukt om temaparker, minnesmerker og andre kulturelt eller religiøst ladede soner.
Allan Oras
Allan Oras (født 20. desember 1975) er en estisk terrengsyklist.